Diari Oficial de la Generalitat Valenciana


Sumari del DOGV 2238, del 30-03-1994 (1994/831022)

ACORD de 22 de març de 1994, del Govern Valencià, pel qual es declara la urgent ocupació dels bens i drets subjectes a expedient d'expropiació forçosa de l'Ajuntament d'Enguera.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   2238

Data del DOGV
:   30-03-1994

Secció del DOGV
:   ALTRES DISPOSICIONS

Número del document
:   1994/831022


Data del document
:   22-03-1994

Organisme emissor
:   Conselleria d'Administració Pública

Tipus de document
:   Acord

ACORD de 22 de març de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Enguera. [94/2008]  
El Govern Valencià, en la reunió del dia 22 de març de 1994, adoptà l'acord següent:  
L'Ajuntament d'Enguera, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització de la plaça de les Palmeres.  
Aquesta declaració d'urgent ocupació es justifica en el fet que l'obra està inclosa en el Pla provincial d'obres i serveis de la Diputació Provincial de València per a l'exercici de 1994 i, per tant, la demora en l'execució podria suposar la pèrdua de l'aportació econòmica de la Diputació per a aquestes obres.  
Sotmès l'expedient a informació pública i efectuada la notificació individualitzada a l'afectat, aquest no ha presentat cap al·legació.  
El tràmit del procediment s'ha fet d'acord amb la Llei d'Expropiació Forçosa i el seu Reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes al expedient d'expropiació forçosa, instruït per l'Ajuntament d'Enguera, per a l'execució del projecte d'urbanització de la plaça de les Palmeres.  
Bé afectat  
Identificació del propietari: Banesto, SA.  
Descripció de l'immoble: l'immoble on es realitzaran les obres l'ha adquirit l'Ajuntament mitjançant successives compres i l'edifici conegut com a Casa de Falange es troba dividit en quatre parts proindivises.  
D'aquestes quatre parts proindivises, l'Ajuntament n'ha adquirit tres, per la qual cosa, per obtenir la propietat de la totalitat de l'immoble, es farà el corresponent expedient expropiatori d'una quarta part proindivisa.  
Finca que s'ha d'expropiar: una quarta part proindivisa de l'immoble denominat Casa de Falange, plaça del País Valencià, número 7.  
Estat jurídic: l'esmentada quarta part proindivisa és propietat de Banesto, SA, per execució d'embargament, en judici executiu seguit contra Matilde Espinosa Marín.  
Després de la subhasta Javier O'Callahan Muñoz, jutge de Primera Instància número 2 de Madrid, d'ofici i en nom de Juan Bernal Casanova i de l'herència jacent de Matilde Espinosa Marín, ven una quarta part proindivisa a l'entitat Banesto, SA.  
Dades registrals: finca 4444, llibre 70, tom 360, foli 21, del Registre de la Propietat d'Enguera.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè la persona interessada, després de publicada la llista i fins al moment d'estendre'n l'acta prèvia, puga formular per escrit, davant l'Ajuntament d'Enguera, al·legacions a l'efecte de corregir les possibles errades que s'hagen produït en enunciar el bé afectat per la urgent ocupació.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30 /1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 22 de març de 1994  
El conseller secretari del Govern Valencià,  
Luis Berenguer Fuster